เลือกตั้งกลางเทอมสหรัฐฯ
จันทร์วันนี้ 09.00-17.00 น. ร.ต.อ. ดร.นิติภูมิธณัฐ มิ่งรุจิราลัย บรรยาย ถอดประสบการณ์การเป็นนักบรรยายเพื่อบรรยายเป็นอาชีพ รุ่น 1 ที่ห้องประชุมสัมมนา เรือนไทยรามคำแหง ถนนราษฎร์พัฒนา เขตสะพานสูง กรุงเทพฯ,สหรัฐอเมริกามีการเลือกตั้งกลางเทอม เลือก ส.ส.ทั้งสภา 435 คน และเลือก ส.ว. 35 คน จาก ส.ว. ทั้งสภา 100 คน เลือกผู้ว่าการรัฐ (36 รัฐ) และเขตการปกครองอีก 3 แห่ง การเลือกตั้งกลางเทอมครั้งล่าสุดทำเมื่อวันที่ 7 พฤศจิกายน 2561 การเลือกตั้งครั้งนี้มีผู้ไปใช้สิทธิเลือกตั้งมากที่สุดในประวัติศาสตร์การเลือกตั้งที่ไม่ใช่การเลือกตั้งประธานาธิบดี ทั้งยังเป็นการระดมทุนเพื่อเลือกตั้งสภาคองเกรสแพงที่สุดในประวัติศาสตร์สหรัฐฯที่ใช้เงินเลือกตั้งทั้งหมดประมาณ 5.2 พันล้านดอลลาร์สหรัฐฯ เป็นเงินไทยก็ประมาณ 1.5 แสนล้านบาท,มีผู้สมัครเพศหญิงร้อยละ 63 ของจำนวนผู้สมัครทั้งหมด มีผู้สมัครที่บอกว่าตัวเองเป็น LGBTQ 244 คน ซึ่งทุกคนสังกัดพรรคเดโมแครต,ผลการเลือกตั้ง ส.ส. พรรคเดโมแครตชนะทั้งหมด 222 ที่นั่ง เพิ่มจากครั้งที่แล้วมา 29 คน จึงทำให้พรรคเดโมแครตมีจำนวน ส.ส.เกินกึ่งหนึ่งของสภาผู้แทนราษฎร ทำให้นางแนนซี เพโลซี อายุ 78 ปี ได้กลับมาเป็นประธานสภาซึ่งเป็นตำแหน่งที่มีความสำคัญอันดับ 3 ของสหรัฐฯ รองจากประธานาธิบดีและรองประธานาธิบดี ผมว่าต่อไปนี้การเมืองสหรัฐฯ จะเข้มข้นขึ้นอย่างมากครับ เพราะนางเพโลซีแกไม่ใช่ประธานสภาธรรมดา ผมว่าคราวนี้แกคงจะรื้อฟื้นการตรวจสอบและการถ่วงดุลที่ให้อำนาจอยู่ในรัฐธรรมนูญ การทำงานของประธานาธิบดีทรัมป์ก็จะลำบากยากเย็นยิ่งขึ้น แต่ยังโชคดีครับ ที่วุฒิสมาชิกส่วนใหญ่ยังมาจากรีพับลิกันพรรคเดียวกับทรัมป์,ผลการเลือกตั้งกลางเทอมของสหรัฐฯ ชี้ให้เห็นแนวโน้มของโลกที่เปลี่ยนไปอย่างมากครับ ผู้ออกเสียงชาวอเมริกันมีความเชื่อในเรื่องพหุวัฒนธรรมเพิ่มมากขึ้น แม้ว่าจะเป็นคนผิวขาวและนับถือศาสนาคริสต์หรือประกาศว่าไม่นับถือศาสนาใด แต่ก็ยังเลือก ส.ส.ของตนเองที่เป็นสุภาพสตรีซึ่งนับถือศาสนาอิสลาม บางคนที่ชนะเลือกตั้งได้เป็น ส.ส. ครั้งนี้ก็เป็นพลเมืองอเมริกันเชื้อสายโซมาเลีย ผู้หญิงพื้นเมืองอเมริกันก็เข้าสภาในครั้งนี้ด้วยเช่นกัน บางคนก็เป็นสุภาพสตรีผิวสีที่มีพื้นฐานเป็นนางพยาบาลมาก่อน สุภาพสตรีบางคนที่ได้รับการเลือกตั้งครั้งนี้มีอายุเพียงแค่ 29 ปี,สมัยก่อน นักการเมืองที่รักเพศเดียวกันต้องปิดบังสถานะของตนเองเพราะเกรงว่าผู้ลงคะแนนเสียงเลือกตั้งจะไม่ยอมรับ แต่สมัยนี้ไม่ใช่แล้วครับ นายจาเร็ด โพลิส จากพรรคเดโมแครต สร้างประวัติศาสตร์ด้วยการเปิดเผยต่อประชาชนคนทั่วไปว่าตนเองเป็นชายรักชาย จากนั้นก็ลงสมัครแข่งขันเป็นผู้ว่าการรัฐโคโลราโด ชนะเลือกตั้งได้เป็นผู้ว่าการรัฐสมใจ,รัฐบาลของหลายประเทศยังตกโลกงมงายและพยายามรณรงค์ให้ประชาชนคนในชาติของตนเองมีความเป็นชาตินิยมสุดโต่ง ยังแยกชาติพันธุ์และถิ่นกำเนิด บางประเทศก็รังเกียจ เดียดฉันท์ชนกลุ่มน้อยที่นับถือศาสนาอื่น การเลือกตั้งกลางเทอมของสหรัฐฯครั้งนี้ ชี้ให้เห็นว่าสหรัฐฯเข้าสู่สังคมพหุวัฒนธรรมอย่างแท้จริง ยอมรับและเคารพในความแตกต่างหลากหลายทางชาติพันธุ์ ถิ่นกำเนิด ส.ส.หลายคนไม่ได้เกิดในแผ่นดินสหรัฐฯ แต่อพยพมาอาศัยแผ่นดินนี้จนได้เป็นพลเมือง ลงสมัครและได้รับความไว้ใจจากประชาชนให้เป็นผู้แทนของตน,การเลือกตั้งกลางเทอมสหรัฐฯ ในครั้งนี้ จะเห็นว่าคนอเมริกันส่วนใหญ่ยอมรับและเคารพความแตกต่างหลากหลายทางศาสนา ภาษา วัฒนธรรม อัตลักษณ์ ซึ่งแตกต่างจากท่าทีของประธานาธิบดีโดนัลด์ ทรัมป์ ที่ตอนเป็นประธานาธิบดีใหม่ๆ เหมือนกับจะกีดกันคนศาสนาอื่น สีผิวอื่น และมีการกระทำที่เป็นรูปธรรมหลายอย่างเข้าข่ายการเลือกปฏิบัติ,ต้องขอบคุณประชาชนคนอเมริกันที่ยืนยันการยอมรับสังคมพหุวัฒนธรรมที่จะเป็นตัวอย่างให้กับสังคมโลก และได้สั่งสอนผู้นำของตนเองว่าปฏิบัติต่อประชาชนคนเผ่าพันธุ์อื่น ศาสนาอื่น และคน LGBTQ อย่างไม่เหมาะสม,การเมืองอเมริกันเริ่มเข้มข้นขึ้นครับ.,นิติการุณย์ มิ่งรุจิราลัย,songlok1997@gmail.com
สหรัฐอเมริกามีการเลือกตั้งกลางเทอม เลือก ส.ส.ทั้งสภา 435 คน และเลือก ส.ว. 35 คน จาก ส.ว. ทั้งสภา 100 คน เลือกผู้ว่าการรัฐ (36 รัฐ) และเขตการปกครองอีก 3 แห่ง
เลือกตั้งกลางเทอมสหรัฐฯ,เลือกตั้งกลางเทอม,โดนัลด์ ทรัมป์,เปิดฟ้าส่องโลก,นิติการุณย์ มิ่งรุจิราลัย